Ayn Rand

I Alice O'Connor (míbait yang Alisa Zinovyevna Rosenbaum) 2 ya ing Febrero 1905– 6 ya ing Marzo1982), a mas kilála king kayang talipanpan a Ayn Rand métung yang Americanang talasúlat ampóng pangmaldang filosofong mibait king Rusia. Kilála ya king kayang katsa (fiction) ampó king pámaniúlung na king sistema ning filosofiang inaus nang Objectivism. Míbait ya ampóng mégáral i Rand king Rusia, at minális ya king Estados Unidos anyang 1926. Kaybat da réng adwang novelang é migtagumpé anyang purmeru ampóng adwang drama king Broadway , síníkat ya king The Fountainhead, novelang sinulat na anyang 1943. Anyang 1957, bílalag néng Rand ing kayang best-selling a obra, ing novelang Atlas Shrugged. Kaybat, anggang maté ya anyang 1982, minális ya king é-katsá ba yang isúlung ing kayang filosofia, miglimbag ya karéng sarili nang diariung Objectivist, at migpalual yang pilang coleccion da réng sanésé.